
Årsrapport – hovedstyret – 2017
Hovedstyret for mars 2017 - mars 2018:

Snorre Eide (leder)

Ole Reistad (nestleder)

Odd Arne Marsteinstredet (styremedlem)

Eli Aleksandersen (styremedlem)

Liv Normann (styremedlem)

Jens Erik Gade (styremedlem)

Eirik Næsheim Lundblad (vara)

Revisor: 
Det er registrert revisor Elin H. Fjellberg som har vært idrettslagets revisor i 2017.

Kontrollkomite: 

David Green (medlem) og Aanund Berdal (medlem)

Valgkomite: 

Randi Kleven (leder) og Siri Eng (medlem), Mona Martinsen (vara)

Lommedalens IL driver idrettsaktivitet i Bærum kommune. Lagets aktiviteter anses ikke å forurense det ytre miljø.


Opplysninger om arbeidsmiljø   

Styret anser arbeidsmiljøet for tilfredsstillende. Det er av den grunn ikke iverksatt spesielle tiltak som har betydning for arbeidsmiljøet. Det har ikke vært vesentlig sykefravær i perioden. Det har heller ikke vært skader eller ulykker blant idrettslagets ansatte.
Likestilling

Styret har som vist ovenfor bestått av to kvinner og fire menn + en mann som vara. Likestillingsperspektivet er ivaretatt i hovedstyret.  

Styrets arbeid

Styret har bestått av seks faste medlemmer siden forrige årsmøte. I tillegg, en vararepresentant. Det er avholdt styremøter ca. en gang pr måned. Annenhver måned har kun hovedstyret hatt møte, mens de øvrige møtene har bestått av hovedstyret + gruppelederne. Hovedstyret er av den oppfatning at denne møtestrukturen har fungert bra.

Styrets fokus i året som har gått har vært å etablere et «arbeidende» styre, med definerte ansvarsområder fordelt på styremedlemmene. Spesielt økonomi, styrking av egenkapital og god økonomistyring, en god styringsmodell på tvers i klubben samt idrettslagets samfunnskontrakt som breddeidrettsklubb har hatt fokus i styrets arbeid.

Det har vært gjennomført 12 styremøter siden forrige årsmøte.  I tillegg har representanter fra hovedstyret deltatt på møter i forhold til kommunen, heisstyret, hallstyret, banekomite mv.
Hovedstyret har også i 2017 hatt tett dialog med heisstyret i forhold til oppfølging av prosjekter og drift, men i noe mindre grad enn tidligere år. Driften av Krydsbyløypa har fungert bra i 2017/18. Det er krevende å drifte bakken i økonomisk balanse, men det har vært gjort et godt stykke arbeid, og vi er på god vei. Det er stadig behov for utbedringer og oppdatering av teknisk materiell. 
Gruppene

Vi har følgende grupper i Lommedalens IL:

Alpin og Freeski, Skiheisen, Hopp og Kombinert, Langrenn, Fotball senior og yngres avdeling, Basket, Håndball, Orientering og Damegruppa.

Gruppenes årsmelding er vedlegg til styrets årsberetning. 

Medlemmer

Pr. 31.12.2017 hadde Lommedalens IL 2294 medlemmer.

Medlemskontingent

Inntekter fra medlemskontingenten for 2017 er 505 290, mens den i 2016 var 
523 454. Vi ansatte en person til i administrasjonen august 2015 som har hovedansvar for trenings- og medlemsavgifter, utsendelser og purringer av disse. Reduksjonen fra 2017 til 2016 skyldes at det i 2015/2016 ble purret på gammelt utestående. 

De av våre medlemmer som sliter med betalingsproblemer mht treningsavgifter, kan få hjelp til dette via skolene / evt gjøre en ekstra dugnadsinnsats for klubben. Siden dette gjelder bare treningsavgiften, har vi som klubb bestemt å hjelpe de få det gjelder med støtte til egenandeler til cuper og arrangementer i LILs regi (fotballskoler o.l). Vi søkte Lions om å støtte dette prosjektet, så de har bidratt med kr 12 500,- i 2017.
Alle som driver organisert idrett må være medlem av idrettslaget ifølge NIF’s regelverk.

Prisen på medlemskap i 2017 har vært: 

Enkeltmedlemskap: kr. 400,-
Familiemedlemskap: kr. 700,-

Det er fortsatt vanskelig å få medlemmene til å betale medlemskontingenten, men oppfølging av manglende betalinger har bedret seg betraktelig etter utvidelse av administrasjonen.     
Viktige saker

a. Styring på økonomien 

Resultatet for 2017: kr. 260 112 er driftsresultatet og resultat etter finansposter er kr. 97 179. Sum inntekter er 14 368 339 og sum utgifter er 14 108 227
Overskuddet skyldes god økonomisk styring og fokus på å øke egenkapital. 
Styret konkluderer med at regnskapet avgis under forutsetning om fortsatt drift av idrettslaget.  

I årsrapporten til revisor for 2017 (i likhet til året før) var det ingen bemerkninger vedr. regnskapet, men revisor påpeker fortsatt bl.a. kasseoppgjør og kontanter og fokus på å øke egenkapitalen. Det har blitt betydelig mindre kontanter etter at alle grupper har fått hver sin VIPPS konto, samt at alle kiosker nå benytter bankterminal. 
Dette har også i 2017 vært et sentralt tema på flere av møtene i hovedstyret og i møtene med gruppelederne. Det har vært arbeidet meget godt fra daglig leder, men også fra gruppene for å få god orden på økonomi og regnskap, men vi kan alltid tilstrebe å bli bedre. Alle konti til gruppene er nå i idrettslagets konsernkontostruktur og det er opprettet lagkasse til alle lag i håndball + dugnadskonti til lag i fotballen. 

Det har videre vært et fortsatt høyt fokus på oppfølging i forhold til regnskapsføring og regnskapssystem med fokus på en fornuftig grad av koordinering og kontroll fra 

hovedstyret. Her har særlig daglig leder gjort en meget god jobb. Vi oppfatter at vi 
har tatt nye skritt i riktig retning når det gjelder oppfølging og styring av økonomi i forhold til både drift og investeringer.    
Vi gikk over på nytt elektronisk regnskapssystem i 2016 – Visma.net. I juli 2017 gikk vi også til lønnssystemet i Visma.net, så nå har vi alt i et regnskap. Dette gjør oppfølgingen og styringen enklere. Regnskapet ble overlevert revisjon i begynnelsen av februar. 1 mnd. før enn tidligere år. Vi vil i 2018 ha enda bedre kontroll og hyppigere oppfølging av resultat mot budsjett med gruppene. 
b. Daglig leder/ansatte

Marianne Fjelberg har vært idrettslagets daglige leder i Lommedalens IL i 2017.  Hun er i 100 % stilling. Reidunn Rake er ansatt 100 % stilling i 2017, med hovedansvar for avgifts håndtering. Thomas Larsen er ansatt i 100 % stilling fordelt i fotballakademiet, banedisponering, nettsider/sosiale medier, samt administrativt for breddefotballen. Odd Arne Juliussen har vært driftsleder i skisenteret i 2017 i 100 % stilling.
c. Deltakelse på seminar

Snorre Eide deltok på Bærum Idrettsrådets høstseminar på Sundvollen i oktober 2017. 

Marianne Fjelberg og Reidunn Rake har deltatt på flere kurs. Marianne Fjelberg deltok på daglig leder samlinger gjennom Oslo og Akershus Idrettskrets og Oslo fotballkrets. 

d. Prosjekter 

Idrettslaget har ansvaret for flere anlegg og således flere pågående prosjekter. De enkelte prosjekter omtales i de respektive gruppers årsrapporter. 


Ny rørgate og snø produksjonsanlegg langs heistrase i bakken ble ferdigstilt i 2017. Status avgis fra Skiheisstyret. 

e. Økonomi

Det fremlagte resultatregnskap og balanse med tilhørende noter gir etter styrets oppfatning tilfredsstillende uttrykk for resultatet i 2017 og den økonomiske stilling ved årsskiftet.  Det er heller ikke etter regnskapsårets utgang inntrådt forhold som etter styrets syn har betydning ved bedømmelsen av regnskapet.

Lommedalens IL har ikke aktivert forsknings- og utviklingskostnader i 2017.
f. Strategiprosess 

Dette arbeidet har vi tatt tak i igjen våren 2017. Det er Ole Reistad i hovedstyret som skal jobbe videre med handlingsplanen. 
g. Skolen

Administrasjonen har også i 2017 hatt tett dialog med Lommedalen skole når det gjelder kunstgressbanen og Lommedalshallen, samt de andre skolene i nærområdet. 
Lagets planer for kommende periode

Kirkebybakken skal rives. Dette er godkjent av kulturdepartementet og kommunen. Hoppgruppen er for tiden sovende og hopperne trekker til den nasjonale arenaen i Midtstulia. 
Det har blitt sendt inn søknad til Bærum Idrettsråd for fem prosjekter for å komme med på rulleringsplanen for 2019 – 2022. Prosjektene er: Snøproduksjon park bakken, Lys park bakken, Utvidelse av Varmestua, Bytte av kunstgress med utredning av undervarme, skifte av kunstgress på Helsetbanen.
Vi har i 2017 fortsatt vårt arbeid med fokus på ungdom blant annet med tilbudet åpen bakke (gratis). Dette gjør vi for å gi et lavterskeltilbud til alle som vil være med enten du er medlem eller ikke i klubben. 
Arbeidet med Breddeidrettssentret har pågått i hele 2017, og er i konseptfasen. Presenteres i egen sak på årsmøtet. 

Adresse: Slalåmveien 40

Org. nr: 977 457 432

1350 Lommedalen

www.lil.no


